Energisk  og  fejende  flot 


Overskriften  beskriver  det  sliow  som  Tlie  Living  Legends 
præsenterede  i  Århus  fredag  den  21.  maj 


The  Living  Legends  består  af  unge  menne- 
sker fra  The  College  of  Fine  Arts  and  Commu- 
nications of  Music  på  Brigham  Young  Univer- 
sitetet. De  danser  deres  forfædres  danse  og 
synger  deres  sange  i  et  festligt  brus,  med  ener- 
gi og  livsglæde,  som  fuldstændigt  begejstrer 
deres  publikum. 

Optrådte  på  hospital 

Fredag  morgen,  den  21.  maj,  forlod  ensem- 
blet Ålborg.  Her  havde  man  aftenen  forinden 
haft  fireside  med  efterfølgende  overnatning  hos 
medlemmer  af  Kirken.  Turen  gik  med  bus  mod 
Århus,  hvor  første  rejsemål  var  Bøme  og  Ung- 
domspsykiatrisk Hospital  i  Risskov.  Turen  ind- 
ledtes med  salmen  »Kom,  kom.  Guds  folk«,  en 
af  de  imge  præsenterede  en  åndelig  tanke  og  så 
blev  morgenbønnen  holdt.  Så  kom  dagens  gæt- 
tekonkurrence, man  havde  forfattet  en  Uste,  hvor 
en  af  de  unge  blev  beskrevet  på  kryds  og  tværs. 
Hvem  var  det?  Vedkommende  blev  fundet. 

Velgørenhedsforstilling  i  Musikhuset 

Vel  ankommet  til  hospitalet  omklædte  enkel- 
te af  de  imge  sig  i  deres  kostumer  og  optrådte 
for  børn  og  personale.  Der  var  solskin  på 
terrassen  hvor  de  optrådte  og  der  var  varme  i 
hjerterne  på  tilskuerne.  Aftenens  optræden  i 
Musikhuset  var  arrangeret  som  en  velgøren- 
hedsforestilling netop  for  dette  hospital.  Efter 
ca.  3  kvarters  optræden  drog  hele  ensemblet  til 
Den  gamle  By,  hvor  deltagerne  fik  rundvisning 
og  et  indblik  i  livet  i  gamle  dage  i  Danmark. 
Bagefter  fortalte  en  af  de  unge  at  det  var  som 
at  vandre  i  eventyrland,  hvor  alle  ens  børne- 
bøger blev  levende.  Middagsmaden  denne  dag 
blev  sponsoreret  af  et  lokalt  firma. 

Så  var  det  tid  til  at  køre  til  Musikhuset.  Her 
havde  den  tekniske  afdeling  allerede  indfimdet 
sig  midt  på  formiddagen  og  været  travlt  beskæf- 
tiget. Musikhusets  stab  var  skåret  ned  til  et  abso- 
lut minimum,  mens  de  som  arbejdede  ydede 
flere  ekstra  mil.  På  den  måde  bidrog  Musik- 
huset til  at  holde  et  lavt  omkostningsniveau. 


Århus'  Rådhus  -  Indianeren  og  de  smukke  unge  piger 
venter  på  borgmesteren. 


Der  gøres  klar  bagved  scenen  til  Livings  Legends 
optræden  i  Århus'  Musikhus. 


DECEMBER  1 999 
1 


Borgmesteren  i  Århus,  Flemming  Knudsen  modtager  her  gaver  fra  tre  afLiving  Legends 
medlemmer  på  rådhuset  i  Århus. 


TV  på  besøg 

Allerede  om  morgenen  havde  en  lille 
gruppe  forladt  Aalborg  for  at  blive  inter- 
viewet til  lokalradio  og  om  eftermidda- 
gen var  det  lokal-tv  som  kom  for  at  se 
på.  At  der  blev  nedbrudt  barrierer  var 
helt  tydeligt,  da  en  journalist  bemærke- 
de -  Det  jeg  tidligere  har  tænkt  om 
mormonerne,  kan  jeg  slet  ikke  få  mig 
selv  til  at  nævne.  Jeg  er  dybt  imponeret. 

Besøg  hos  borgmesteren 

Om  eftermiddagen  var  der  også  tid 
til  at  nogle  få  repræsentanter,  iklædt 
dragter,  kunne  aflægge  besøg  hos  byens 
borgmester  og  overrække  gaver  i  form 
af  video,  cd  og  billede. 

Borgmesteren  gav  udtryk  for  at  han 
så  meget  frem  til  aftenens  forestilling. 
Hele  eftermiddagen  var  der  meget 
travlt  bag  scenen,  30-40  meter  åbne 
kufferter  med  300  kostumer  skulle  ord- 
nes og  dragterne  lægges  til  rette. 

Dragter  blev  monteret  og  der  blev 
øvet. 

Anders  Fog  Rasmussen  på  besøg 

Kort  før  forestillingen  skulle  løbe  af 
stabelen  holdt  man  et  kort  møde,  hvor 


detaljer  og  problemer  blev  løst.  Under 
derme  forberedelse  kom  partiet  Ven- 
stres formand,  Anders  Fog  Rasmussen, 
på  besøg,  han  havde  tidligere  mødt 
gruppen  i  Provo,  da  han  var  på  gæste- 
forelæsning på  Brigham  Young  Uni- 
versitetet i  november.  Også  han  glæ- 
dede sig  til  aftenens  program,  men 
ikke  mindst  glædede  han  sig  til  at 
vise  gruppen  rundt  i  Folketinget,  når 
den  ankom  til  København. 


Tak  til  gruppen  for 
velgørenhedsforestillingen 

Om  selve  forestillingen  skal  føl- 
gende nævnes:  Indledningsvis  takke- 
de medlem  af  Bøme  og  Ungdomsud- 
valget i  Århus  Amt,  fru  Kirsten  Gerthes, 
for  ensemblets  medvirken  til  at  støtte 
psykiatrisk  hospital,  hvorefter  hun 
overrakte  blomster  til  gruppens  kimst- 
neriske  leder  Mrs.  Jeeneal  Christensen. 
De  ca.  750  gæster  fik  sig  en  fantastisk 
oplevelse.  Salen  rungede  af  taktfaste 
klapsalver  flere  gange  under  forestil- 
lingen, især  indianerdansen  med  ringe 
vakte  begejstring,  ligesom  den  mexi- 
canske, hvor  man  bandt  en  sløjfe  med 
fødderne  fik  salen  til  at  gynge,  num- 
meret »Go  my  Son«  vandt  med  sin 
melodiøsitet  og  tegnsprog  indpas  hos 
alle.  Ja,  alle  numrene  kunne  nævnes  for 
hver  deres  særpræg,  men  fælles  for 
dem  alle  var,  at  de  unge  mermesker 
med  begejstring  og  energi  lagde 
hele  deres  sjæl  i  at  give  en  100%  ople- 
velse. 

Fejende  flotte  kostumer,  tordnende 
temperament  og  sprudlende  livsglæ- 
de gennemstrømmede  hele  fremvis- 
ningen. Well  done  Living  Legends. 

Jørn  Holm  Bendtsen 


Smukkere  hilsen  kan  vil  ikke  tænkes. 

Amager  Grens  digt  om  hejken  på  sommerens  lejr 


Ved  Thomas  Willemann 


DAG  1: 

DAG  2: 

Aften  ved  flaget 

Morgen  der  gryer 

Alt  ånder  fred 

Spejderes  skræk 

Pludslig  besked 

Higen  og  søgen 

På  hejk  af  sted 

Nephi  bli'r  væk 

Vandring  mod  syden 

Vidre  mod  kirken 

Nogle  for  vild 

Bue  og  pil 

Lehi  os  venter 

Skud  mod  fasanen 

Anvist  af  sild 

Jæger  med  stil 

'Byg  jer  en  rede, 

Derpå  til  skoven 

natten  bli'r  lang' 

Vandet  slap  op 

saven  og  graven 

Bonde  med  vandtank 

vejen  er  trang 

Mad  på  en  top 

Natten  den  falde 

Tæger  og  torden 

Vi  går  til  ro 

Natten  forvir  red 

Lopper  i  tangen 

Vi  længes  mod  gry 

Brøl  fra  en  ko 

Ingen  får  restitueret 

Amager  Gren  deltog  på  værdig  vis 


Afgang  mod  havnen 
Hammer  og  sejl 
Bådbygning  venter 
Nu  ingen  fejl 

Båden  bli'r  søsat 
lyset  holdt  stand 
siv  lå  i  vejen 
projektet  en  and 

Hen  over  diget 
Farten  var  høj 
Havn  uden  ishus 
Er  noget  møj 

Målet  i  syne 
'Færge  kom  snart' 
spejdere  flade 
hjemkomst  er  rart. 


Et  fortættet  øjeblik  -  der  laves  mad 


Smukkere  omgivelser  kan  ikke  findes 

Frederiksberg  Ward  har  fået  nye  lokaler 


Frederiksberg  Ward  har  haft  noget 
af  en  omtumlet  tilværelse  siden  april 
1999. 1  marts  blev  det  bekendtgjort  at 
kirkebygningen  på  Priorvej  skulle 
ombygges  til  et  tempel  og  i  april  måtte 
Frederiksberg  Ward  flytte  ud  af  sine 
dejlige  lokaler  i  kirkebygningen  på 
Priorvej.  Wardet  forblev  dog  på 
Priorvej,  for  »Villaen«  blev  nu  de 
nye  og  midlertidige  omgivelser  for 
wardet. 

I  april  måtte  alt  pakkes  ned  i  pak- 
ker og  flyttes  i  kælderen  på  Magle- 
gårds Allé,  hvor  de  skulle  opbevares. 


indtil  de  igen  kunne  pakkes  ud  i  nye 
lokaler.  Selv  om  Frederiksberg  Ward 
holdt  møder  i  »Villaen«,  måtte  alle 
tingene  vente  med  at  blive  brugt,  til 
der  var  fundet  nogle  mere  »perma- 
nente« lokaler.  Det  blev  en  varm  som- 
mer, hvor  vi  sad  tæt  ved  møderne  og 
glædede  os  over  hinanden  og  det 
store,  der  nu  skulle  ske. 

I  begyndelsen  af  august  blev  det 
så  bekendtgjort,  at  de  nye  lokaler  for 
Frederiksberg  Ward  kunne  tages  i 
brug.  Disse  lokaler  ligger  på  Nitivej 
6  -  lige  for  enden  af  Priorvej. 


Fra  de  nye  lokaler  er  der  en  pragt- 
fuld udsigt  ned  over  Priorvej  og  tem- 
plet. Selv  om  wardet  med  vemodig- 
hed har  måttet  forlade  sine  lokaler,  er 
det  dog  også  en  velsignelse,  at  kunne 
holde  kirkemøder  så  tæt  på  templet. 

Lokalerne  ligger  på  tredje  sal  i  en 
bygning,  der  tilhører  SOS  Forsikring. 
Det  er  dejlige  lokaler,  og  lyset  strøm- 
mer ind  af  de  mange  vinduer.  Alt 
er  blevet  pakket  ud  og  kommet  på  sin 
rigtige  plads  og  alle  i  wardet  glæder 
sig  over  nu  igen  at  kunne  få  en  »sta- 
bil« tilværelse.  LV} 


mankomUtvåhinandenl 

Glædelig  jul  og  godt  nytår  til  alle  vores 
udsendte  missionærer  fra  Danmark! 

Kirkenyt  ønsker  alle  fuldtidsmissionærer  udsendt  fra  Århus  og  Københavns  Stave, 
en  glædelig  jul  samt  et  succesrigt  og  velsignet  nytår 


Århus  Stav 


Daniel  Vestbø                       Claes  Knudsen                         Kim  Køster  Canna  Christensen 

England                                 USA                                    USA  Danmark 

England  London  Missionen        Nevada  Las  Vegas  West  Nevada  Las  Vegas  West  København  Danmark 

Ålborg  Ward                           Missionen                            Missionen  Missionen 

Odense  1  Ward                     Odense  1  Ward  Esbjerg  Ward 


Københavns  Stav 


Nathaniel  Haibrock  Thomas  Andersen  Frank  Knudsen 

Danmark  Grækenland  England 

Den  Danske  Mission  Athen  Missionen  England  Manchester 

Søborg  Ward  Allerød  Ward  Missionen 

Slagelse  Ward 

Kirken  er  vært  for  400  verdensledere 

hvert  år 


Sarah  Jane  Weaver 

Ved  et  nyligt  besøg  i  Salt  Lake  City  opnåede  Jorge  E.  Roman-Moery,  der 
er  Perus  generalkonsul  i  USA,  en  større  viden  om  Kirken.  Han  besøgte 
Kirkens  humanitære  center  og  forlod  stedet  med  den  viden,  at  Kirken  var 
i  færd  med  at  sende  en  sending  til  hans  eget  land. 


Han  besøgte  Slægtshistorisk  bib- 
liotek og  forlod  det  med  et  billede  af 
sin  far  som  ung,  netop  uddannet  fra 
et  militærakademi,  et  billede,  som 
han  ikke  havde  set  i  mange  år. 

Han  var  gæst  ved  en  opbyggende 
middag  med  ældste  Russell  M. 
Nelson  fra  De  Tolv  Apostles  Kvorum 
som  vært. 

Konsul  Roman-Morey  var  bare  en 
af  over  400  regeringsembedsmænd 
fra  hele  verden,  som  anerkendes  både 
national  eller  internationalt,  og  som 
hvert  år  bliver  indbudt  af  Kirken.  De 
besøger  det  slægtshistoriske  biblio- 
tek, Kirkens  museum  for  de  sidste 
dages  helliges  historie  og  kunst,  det 
humanitære  center  og  velfærdsplad- 
sen.  De  ser  filmen  Legacy  i  Joseph 
Smith  Bygningen,  besøger  Brigham 
Young  Universitetet  samt  missions- 
skolen  i  Provo  og  møder  endeligt  et 
medlem  af  Det  Første  Præsidentskab 
eller  De  Tolv  Apostles  Kvorum. 

»Vi  oplever,  at  disse  mennesker  er 
så  interesserede  i  det,  som  Kirken  gør. 
De  kommer  her  for  at  finde  ud  af, 
hvorfor  Kirken  vokser  så  hurtigt,« 
sagde  Dale  Ensign.  Bror  Ensign  er 
sammen  med  sin  hustru,  Elaine,  ble- 
vet kaldet  af  Det  Første  Præsident- 
skab og  De  Tolv  Apostles  Kvorum  til 
at  Kirkens  vært  og  værtinde. 

Bror  Ensign  forklarede,  at  Kirkens 
ledere  ønsker,  at  besøgende  forlader 
Kirkens  hovedsæde  med  en  god  følel- 
se. »Præsident  James  E.  Faust  har 
sagt,  at  den  bedste  måde  at  opnå  dette 
store  formål  er,  at  lade  Kirken  og  dens 
faciliteter  tale  for  sig  selv,«  sagde  han. 


Bror  Ensign  siger  ligeledes,  at  Tem- 
pelpladsen, hvor  mennesker  fra  hele 
verden  bliver  vist  rundt  fra  søster- 
missionærer på  et  ud  af  30  sprog,  er 
af  særlig  interesse  for  mange  af  de 
besøgende. 

På  velfærdspladsen  og  i  det  huma- 
nitære center  ser  de  besøgende  prin- 
cipperne for  uafhængighed  i  funk- 
tion. »Det  humanitære  center  er  en 
juvel  i  Kirkens  krone.  Gæsterne  bli- 
ver forbløffet  over  det,  som  de  ser. 
Bemærkninger  som:  >Der  er  mange, 
der  taler  om  at  gøre  noget  sådant, 
men  1  gør  det<  er  meget  almindelige.« 

Konsul  Roman-Morey  forlod  Kir- 
kens humanitære  center  »dybt  impo- 
neret over  det  arbejde,  som  de  gør 
der.«  For  ham  og  for  mange  andre  af 
Kirkens  gæster  er  Kirkens  humani- 
tære indsats  noget,  som  de  forstår. 
Før  han  kom  til  Salt  Lake  City,  havde 
funktionærer  i  Kirken  sendt  8  con- 
tainere med  forsyninger  til  hjælp  for 
ofre  for  oversvømmelser  i  Peru. 

»I  vores  land  er  der  altid  behov  for 
hjælp,«  sagde  konsul  Roman-Morey. 
»Peru  er  klar  over  det,  som  mor- 
monkirken har  givet.«  Han  tilføjede, 
at  Kirken  har  sat  et  eksempel  for 
andre  til  efterfølgelse.  »Jeg  tror  ikke, 
vi  bør  vente  på,  at  der  sker  katastro- 
fer. Vi  bør  være  organiseret.« 

En  anden  rørende  scene  udspille- 
de sig,  da  han  besøgte  Kirkens  slægts- 
historiske  bibliotek.  »Jeg  havde  netop 
åbnet  denne  historiebog,  og  der  fand- 
tes min  fars  billede  mellem  alle  de 
øvrige  billeder  i  bogen.«  Konsul 
Roma-Morey  forklarede.  »Jeg  husker 


dette  foto  stammer  fra  mit  hjem. 
Jeg  ventede  ikke  at  finde  det  her 
i  Utah.« 

Bror  og  søster  Ensign  bemærke- 
de, at  det  ofte  sker,  at  besøgende  i  Salt 
Lake  City  har  visse  tvivl  om  Kirken. 
»Men  de  tager  herfra  med  en  anden 
indstilling,  og  er  glade  over  det,  som 
de  har  lært,«  sagde  bror  Ensign. 

Søster  Ensign  tilføjede,  at  det  er 
mødes  med  vidunderlige  mennesker 
fra  hele  verden  også  har  ændret  hen- 
des indstilling.  »Vi  elsker  dem  alle,« 
sagde  hun.  »Men  at  mødes  med  dem 
få  én  til  at  føle  godt  for  verden.« 

Både  bror  og  søster  Ensign  føler, 
at  disse  besøg  i  Salt  Lake  City  fra 
betydningsfulde  mennesker  -  stats- 
overhoveder, præsidenter,  ambassa- 
dører, generalkonsuler,  internationalt 
anerkendte  ledere  og  humanitære 
ledere  -  alt  sammen  er  en  opfyldelse 
af  Esajas'  profeti:  »Herrens  tempel- 
bjerg står  urokkeligt  højt  over  bjer- 
gene . . .  Alle  folkeslag  skal  strømme 
dertil«  (Es  2:2). 

Bror  Ensign  forklarer  om  den  store 
respekt,  som  mange  af  disse  ledere 
har  for  Kirken  efter  deres  besøg.  Han 
mindes  et  møde  med  en  ambassadør. 
»Han  lærte  at  forstå  fasteloven  -  hvor- 
dan midler  sparet  fra  et  måltid  og 
givet  til  Kirken  gives  til  de  fattige  og 
trængende.  Da  han  kom  til  det  huma- 
nitære center  gav  han  lederen  en 
kuvert  og  sagde:  >Jeg  har  fastet  de 
sidste  to  morgener  -  her  er  mit 
bidrag.  <« 

»Der  bygges  i  sandhed  en  for- 
ståelsens bro«  i  forbindelse  med  disse 
lederes  besøg  ved  Kirkens  hoved- 
sæde, sluttede  bror  Ensign. 
Artiklen  er  venligst 
stillet  til  rådighed  af 
Church  News,  7.  august  1999. 

spejderlejr 


Året  spejderlejr  var  en  fælleslejr  for  spejdere  fra  både  København  og  Århus 
Stav.  Planlægningen  af  denne  tog  sin  begyndelse  allerede  året  forud,  så  alle 
gode  kræfter  var  sat  ind  på  et  meget  tidligt  tidspunkt. 


Lejren  blev  afholdt  i  meget  smuk- 
ke omgivelser  i  det  nordfynske.  Atter 
en  gang  måtte  Enebærodde  se  sig  udsat 
for  invasion  af  SDH-spejdere.  I  alt  75 
glade  spejdere  store  som  små  ankom 
til  området  lørdag  den  17.  juli,  hvor  de 
straks  tog  fat  på  at  opbygge  lejrene. 
Aktiviteten  var  stor,  der  blev  bygget 
spiseborde  i  alle  mulige  variationer, 
foruden  alt  det  pionerarbejde,  der  nu 


skal  til  for  at  få  en  lejr  til  at  fungere. 

Lejren  havde  3  områder  idet  dren- 
gene med  deres  ledere  lå  i  lejrene  Sam 
og  Nephi,  disse  lejre  blev  ledet  af 
brødrene  Knud  Hentzen  og  Kim  Holst, 
mens  lejrledelsen  holdt  til  i  en  gam- 
mel bondegård  »Martinegården«  der 
til  anledningen  var  døbt  om  til  Zara- 
hemla.  Med  dette  var  lejrens  tema  slået 
fast:  »Lehis  rejse  fra  Jerusalem  til  det 


Åbning  af  nadvermødet. 


Højt  til  vejrs  på  slidsomt  arbejde. 


forjættede  land.« 

Søndag  var  en  rigtig  god  sommer- 
dag og  det  var  dejligt  atter  at  kunne 
holde  nadvermøde  i  det  fri.  Hver  gang 
spejderne  mødes  på  sommerlejr  og  hol- 
der nadvermøde  går  tankerne  tilbage 
til  kirkens  forhold  i  andre  uddelinger 
og  til  kirkens  begyndelse  i  forrige 
århundrede,  hvor  det  mere  var  reglen 
end  undtagelsen  at  afholde  møder 
under  åben  himmel.  Efter  nadverad- 
ministrationen blev  der  holdt  taler.  Bror 
Philip  Krammer  fra  Randers  talte  om 
Liahona,  bror  Mark  Møller  fra  Slagel- 
se havde  et  emne  om  Nephis  bue,  bror 
Jens  Kristoffersen  fra  København  Stav 
og  bror  Michael  Poulsen  fra  Århus  Stav 
talte  til  de  unge  og  opmuntrede  til 
fortsat  aktivitet  i  uddannelse,  i  kirke- 
arbejde og  i  personlig  livsførelse. 

Lehis  rejse  omsat  til  virkelighed 

Om  aftenen  skulle  der  have  været 
afholdt  fireside,  det  var  annonceret  og 
alle  mødte  op  i  uforstyrret  ro  og  for- 
ventede det  sædvanlige.  Ganske  vist 
var  hiken  fastsat  til  at  skulle  begynde 
mandag  formiddag,  men  lejrledelsen 
havde  helt  andre  tanker.  Firesiden  var 
begyndelsen  på  Lehis  rejse  ud  i  ørke- 
nen og  Mormons  Bogs  beskrivelse  af 
hele  denne  beretning  var  overført  til 
spejdernes  aktiviteter.  Bror  Finn 
Lykkegaard  havde  tilrettelagt  alt  i 
mindste  detalje,  så  da  han  prokla- 
merede -  efter  beretningen  om  Lehis 
besværligheder  -  at  nu  var  hiken 
begyndt,  ja,  da  sad  alle  som  forstene- 
de. Først  da  budskabet  blev  gentaget 
med  en  appel  om,  at  skynde  sig,  kom 
der  liv  over  feltet.  Første  patrulje  der 
stillede  og  var  klar  til  afgang  tjente  et 
point.  På  samme  måde  som  Lehis  søn- 
ner måtte  rejse  tilbage  til  Jerusalem 
flere  gange,  måtte  spejderne  efter  at 
have  fundet  deres  bivaukområde 
vende  tilbage  for  at  få  Messingpladerne 

med  sig.  Finn  Lykkegaard  spillede 
Laban  med  stor  pondus  og  flere  af 
drengene  tabte  fuldstændig  mælet  over 
det  »stor«slåede  syn.  Dagene  efter 
mødte  drengene  på  hiken  flere  poster, 
hvor  opgaver  skulle  løses.  Da  vejret 
var  så  godt  var  der  et  par  patruljer  som 
indrettede  sig  praktisk,  idet  de  fra- 
valgte at  medbringe  telt  eller  presen- 
ning til  overnatning.  Da  natten  så  brag- 
te tordenvejr  og  heftige  regnbyger 
måtte  de  hastigt  finde  på  løsninger, 
ikke  alle  klarede  dette.  Heldigvis  tørre- 
de morgendagen  hurtigt  grejet.  Først 
tirsdag  eftermiddag  var  alle  hjemme 
igen.  Sidste  etape  på  rejsen  blev  tilba- 
gelagt med  færge  for  at  gøre  hiken 
fuldstændig. 

Æresaften  og  belønninger  uddelt 
for  dygtig  indsats 

Onsdag  var  ligge  og  slappe  af-dag, 
men  først  efter  at  man  havde  løst  de 
pålagte  opgaver,  nemlig  at  forberede 
næste  dags  spejderidræt  og  torsdagens 
afsluttende  fireside.  Alle  skulle  finde 
på  underholdning  og  bygge  en  for- 
hindring/ udfordring.  Da  så  torsdagen 
oprandt  var  vejret  blevet  køligere  og 
små  byger  drog  tværs  over  landet,  men 
alle  gik  til  idrætten  med  godt  humør 
og  det  var  imponerende  bygnings- 
værker og  aktiviteter  der  var  stablet 
på  benene.  Aftenens  fireside  var  en 
oplevelse  vi  sent  vil  glemme.  Egentlig 
var  det  en  »Æresaften«  der  blev 
afholdt,  en  æresaften  er  et  spejder  ar- 
rangement som  også  afvikles  hjemme 
i  enhederne  når  spejderne  har  gjort  sig 
fortjent  til  deres  udmærkelser.  Alle  del- 
tagende enheder  havde  forsøgt  at 
»spare  op«  til  denne  aften  og  det  var 
med  spejderledernes  indsats  lagt  op 
til  en  imponerende  række  af  beløn- 
ninger. Størst  var  uddelingen  af  de 
belønninger  som  fastslog  at  de  unge 
havde  været  trofaste  præstedømme- 
bærere, idet  belønningerne  »På  min 
Ære«  dominerede,  det  betød  2  års  tro- 
fast indsats  for  de  involverede.  I  alt  13 
drenge  fik  denne  belønning.  »Pligt 


Odense  1 .  wards  spejdere  tjekker  udstyret. 

mod  Gud«-belønningen,  der  kræver 
4  års  tjeneste  i  kirken  blev  uddelt  til  5 
drenge,  4  fra  Odense  1 .  ward  og  1  fra 
Randers.  En  ung  mand,  Benjamin 
Kofod  fra  København  Stav  fik  ørne- 
graden i  spejderarbejdet  og  havde  såle- 
des nået  at  fuldføre  Kirkens  spejder- 
program,  en  ikke  ringe  indsats.  Andre 
spejdere  er  på  vej  til  denne  belønning, 
idet  3  unge  brødre  fra  Slagelse  alle  fik 
3.  grads  mærket  GULD,  de  er  nu  halv- 
vejs, bror  Simon  Bendtsen  fra  Randers 
fik  4.  grads  mærket,  bror  Niels  Poul- 
sen, Århus  fik  5.  gradsmærket  og  er 
nu  2  grader  fra  Ørnegraden.  Aftenens 
absolut  flotteste  belønning  blev  over- 
draget til  bror  Knud  Hentzen  fra 
København  Stav.  Bror  Hentzen  har 
igennem  et  langt  liv  været  en  trofast 
spejder  og  ydet  en  betragtelig  indsats 
både  for  Kirkens  ungdom,  men  også  i 
andet  regi.  Efter  en  velbegrundet  for- 
klaring ved  bror  Finn  Lykkegaard, 
modtog  bror  Hentzen  alle  spejdernes 
æresbevisning  da  alle  rejste  sig  og  klap- 
pede, efter  at  »Den  gyldne  lilje«  var 
blevet  overrakt.  Den  gyldne  lilje  er  den 
absolut  fineste  belønning  en  bærer  af 
Det  Melkisedekske  Præstedømme  kan 
overrækkes,  den  tildeles  for  en  lang 
årrækkes  tro  tjeneste  ved  efterlevelse 
af  både  spejdernes  æreskodeks  og  Kir- 


Nephis  træbue  måtte  stå  sin  prøve. 


kens  lære,  samt  en  ikke  ringe  indsats 
for  personligt  udførte  spejderopgaver. 

Af  andre  belønninger  som  er  til- 
knyttet selve  sommerlejren,  fik  den 
bedste  patrulje  i  lejren,  den  bedste  pa- 
trulje på  hiken,  de  bedste  spejdere  på 
idrætsdagen,  Jeppe  Ilskov  og  Mark 
Møller.  Men  ikke  mindst  for  bedste 
spejdermæssige  optræden  bror  Kim 
Røder  og  bror  Vincent  Holst. 

Lejren  sluttede  med  at  alle  gav  hin- 
anden hånden  til  afsked  med  spejder- 
håndtrykket. 

Yderligere  forslag  til  fællestid 
i  december  1999 


Her  følger  yderligere  ideer  Hl  Fælles- 
tid, som  Primarys  ledere  kan  benytte  sam- 
men med  Fællestid,  som  er  trykt  i  Liaho- 
na,  december  1999.  Se  i  forbindelse  med 
lektionen,  instruktioner  og  aktiviteten,  som 
svarer  til  disse  ideer,  »Når  han  kommer 
igen«  på  side  12-13  i  Lille  Liahona  i  dette 
nummer. 

1.  Gør  følgende  for  at  lære  mere  om, 
hvordan  livet  vil  være  i  tusindårsriget, 
når  Kristus  vender  tilbage  til  jorden 
for  at  herske  i  1000  år.  Vælg  to  børn  til 
at  rollespille  to  tv-værter,  og  giv  hver 
klasse  til  opgave  at  vælge  en  journa- 
list i  marken,  som  skal  rapportere  det, 
som  klassen  finder  ud  af  om  følgende 
emner  i  skrifterne:  Dyr  (Esajas  11:6-9, 
Hoseas  2:18);  mennesker  (Esajas  54:3; 
Mika  4:4;  L&P  63:50-51);  nationer,  rege- 
ringer (Mika  4:1-3;  Jeremias  31:33;  L&P 
29:11);  tidspimktet  for  Herrens  komme 
(Matthæus  24:36,  44);  Zion  og  Enoks 
bys  tilbagevenden  (L&P  45:66,  71; 
Moses  7:62-64)  Lad  tv-værterne  finde 
på  spørgsmål,  som  de  kan  stille  jour- 
nalisterne i  marken  for  at  finde  ud  af, 
hvad  hvert  enkelt  klasse  har  lært  om 
deres  emne.  Forklar,  at  vi  ikke  behøver 
at  vide  præcis,  hvornår  Frelseren  vil 
komme,  men  vi  må  forberede  os  på 
at  møde  ham  (se  Matthæus  25:1-13). 
Syng  »Når  Jesus  atter  kommer 
her»  (Børnenes  sangbog,  s.  46)  og  tal 


om,  hvad  vi  må  gøre  for  at  være  rede. 

2.  Fortæl  beretningen  om  de  vise 
mænd  (Matthæus  2:1-11).  Forklar,  hvor- 
dan Herren  velsignede  de  vise  mænd 
-  og  Maria,  Josef  og  det  lille  barn,  Jesus 
(se  Matthæus  2:12-15)  -  så  de  kunne 
undslippe  faren.  De  vise  mænd  brag- 
te gaver  til  Jesus.  Og  i  mange  kulturer 
hænger  børnene  ved  juletid  en  sok  op 
eller  stiller  en  sko  ud  eller  gør  noget  at 
for  at  modtage  en  gave.  Forklar,  at  på 
samme  måde,  som  vi  giver  gaver  til 
hinanden  ved  juletid,  så  kan  vi  også 
give  en  gave  til  ham,  hvis  fødselsdag 
vi  fejrer  Tal  om  den  slags  gaver,  som 
vi  kan  give  til  Frelseren  (læse  i  skrif- 
terne hver  dag,  bede  dagligt,  skrive  i 
vores  dagbog,  bære  vidnesbyrd  for  ven, 
omvende  os  fra  en  synd  eller  overvin- 
de en  svaghed,  tilgive  en  fjende,  gøre 
en  god  gerning  eller  det,  som  nu  pas- 
ser sig  i  jeres  kultur.  Anspor  børnene 
til  at  bede  deres  familie  om  at  lave 
denne  aktivitet  ved  familie. 

3.  Forbered  en  aktivitet  for  at  lære 
børnene  noget  om  de  vidunderlige 
ting,  som  vil  ske  før  eller  ved  det  andet 
komme.  Lav  et  juletræ  af  kraftigt  papir 
med  en  skriftstedshenvisning  eller 
sangtitel  eller  begge  på  bagsiden  af 
hver  stykke  julepynt.  Lad  børnene  på 
skift  vælge  et  julepynt.  Læs  og  tal  om 
skriftstederne  og  syng  sangene.  Muli- 
ge skriftsteder  og  sange:  Evangeliet  vil 


blive  forkyndt  for  alle  nationer  -  Åb 
14:6;  »Jeg  ønsker  nu  at  være  missio- 
nær»  (Børnenes  sangbog,  s.  90);  sand- 
heden vil  oversvømme  jorden  -  Moses 
7:62,  »Jesu  Kristi  Kirke«  (Børnenes 
sangbog,  s.  48);  de  ti  stammer  vil  blive 
indsamlet  -  Trosartiklerne  1:10;  Enoks 
by  vil  vende  tilbage  -  Moses  7:18,  63, 
»Elsker  hverandre«  (Børnenes  sang- 
bog, s.  74);  Lehis  efterkommere  vil 
modtage  Mormons  Bog  -  Enos  1:13, 
16;  »Søg,  tænk  og  bed«  (Børnenes  sang- 
bog, s.  66);  retfærdigheden  vil  sejre  - 
L&P  45:66,  71;  »Vælg  det  rette«  (Bør- 
nenes sangbog,  s.  82);  hvert  knæ  skal 
bøje  sig  og  hver  tunge  bekende,  at  Jesus 
er  Kristus  -  Mosiah  27:31,  »Jesus  er 
en  dyrebar  ven«  (Børnenes  sangbog, 
s.  37).  Fortæl  børnene,  at  selv  om  der 
vil  være  vanskelige  tider,  når  det  andet 
kommer  nærmer  sig,  så  kan  vi  se  frem 
til  disse  gode  ting.  Herren  har  lovet  os, 
at  hvis  vi  er  forberedte,  behøver  vi  ikke 
at  frygte  (se  L&P  38:30).  De  retfærdi- 
ge vil  synge  glædessange,  fordi  Frel- 
seren vil  være  sammen  med  os  (se  L&P 
29:11;  L&P  45:71).  Syng  »Min  Frelser 
elsker  mig«  (Børnenes  sangbog,  s.  42). 

4.  Yderligere  hjæpekilder:  Lille  Lia- 
hona, dec.  99,  s.  10  »Hvis  det  brænder, 
nærmer  du  dig«.  Børnestjernen,  sept. 
95,  s.  10  »Jeg  tror,  at  Jesus  vil  komme 
igen«  samt  kapitlerne  41-44  i  Evange- 
liske Principper. 

International 


trafik  på  Kirkens  hjemmeside 


Udlæggelsen  af  talerne  fra  Kirkens 
generalkonferencer  på  de  forskellige 
sprog  på  Kirkens  webside  (www.lds- 
church.org)  har  tiltrukket  stor  søgning 
på  Kirkens  ikke-engelske  sider.  I  maj 
og  juni  1999  er  disse  sider  blev  besøgt 
således: 


Sprog 

Ma] 

Juni 

Spansk 

50  597 

67  574 

fransk 

43  716 

29  798 

Portugisisk 

Ly  ODD 

OU  D// 

Tysk 

19  623 

21  552 

Ti.    1  '  1 

Italiensk 

11  489 

12  622 

Hollandsk 

11  296 

11  730 

Svensk 

10  439 

7  283 

Russisk 

8  647 

9  325 

Finsk 

7150 

6  041 

Ukrainsk 

6  495 

7  070 

Norsk 

6  243 

6  011 

Dansk 

5  884 

5  817 

Indonesisk 

5  635 

6  041 

Tongansk 

5  433 

4  731 

Bulgarsk 

5  380 

5  038 

Tjekkisk 

5  235 

4  422 

Ungarsk 

4  701 

4  557 

Samoansk 

4  400 

4  222 

Samlet 

232  229 

244  411 

Samlet  udgør  disse  besøg  1.6%  af 
alle  besøg  på  Kirkens  hjemmeside  i 
løbet  af  maj  og  1.5%  i  juni. 


Forskolemøde  for  seminar  og  institutlærere 


Rammerne  for  seminar  og  institut 
er  forskellige,  men  kærlighed  til  evan- 
geliet og  skrifterne  får  rigellig  mulig- 
hed for  at  vokse  og  blomstre  hos  en 
enkelte.  Men  uden  klasser  og  lærere  går 
det  ikke.  Kirkens  Uddannelsessystem 
har  sammen  med  biskoprådet  og  sta- 
vene ansvar  for  at  tilvejebringe  disse 
rammer.  Og  nu  er  det  så  tid  igen.  Når 
dette  læses  er  seminar-  og  institutåret  i 
fuld  gang.  Husk  seminar  og  institut  er 
til  for  dig  og  ikke  omvendt.  Gør  det  til 
en  del  af  dit  liv  og  få  del  i  et  fællesskab 
med  dine  jævnaldrende  og  med  Anden. 
Et  fællesskab,  som  ikke  kan  opnås  noget 
andet  sted  eller  på  nogen  anden  måde. 


Seminar-  og  institutlærere  med  præstedømmeledere  fra  hele  Danmark  var  samlet  i  Odense  til 
forskolemøde  den  14.  august  1999.  Her  ses  alle  mødedeltagerne  foran  kirken  i  Odense. 

Sjælden  tornado  ramte  Salt  Lake  City 


Sarah  Jane  Weaver 


En  kraftfuld  tornado  ramte  Salt  Lake  City  nær  Kirkens  hovedsæde  den 
11.  august  og  dræbte  et  menneske  og  sårede  mange  andre. 


Efter  at  have  væltet  teltene  i  for- 
bindelse med  en  udendørs  handels- 
messe,  revet  dele  af  taget  på  Delta  Cen- 
ter (hjemsted  for  Utah  Jazz)  og  blæst 
vinduerne  ud  på  et  prominent  hotel, 
bevægede  tornadoen  sig  forbi  Tem- 
pelpladsen og  ramte  byggepladsen 
med  Kirkens  nye  mødesal,  rev  stil- 
ladset ned  og  rev  den  øverste  halvdel 
af  en  byggekran  ned.  Den  nye  møde- 
sal led  kun  ringe  skade. 

Strømledninger  knækkede,  hvil- 
ket efterlod  Kirkens  slægtshistoriske 


bibliotek  og  Kirkens  museum  for  de 
sidste  dages  helliges  historie  og 
kunst  uden  strøm  i  mere  end  et  døgn. 
Tempelpladsen  blev  lukket  i  to  dage  - 
den  første  lukning  i  nyere  tid  -  mens 
man  arbejdede  for  at  fjerne  væltede 
træer  og  rydde  knust  vinduesglas  op. 
Templet  i  Salt  Lake  City  forblev  imid- 
lertid åben  for  planlagte  brylupper  og 
aftaler  både  under  og  efter  stormen. 
Kun  to  ud  af  over  1000  bygnings  på 
den  nye  mødesal  blev  lettere  såret. 
Alt  i  alt  blev  over  150  mennesker 


såret,  hvoraf  mange  var  medlemmer 
af  Kirken.  De  fleste  blev  behandlet  på 
stedet.  Ca.  50  blev  kørt  på  hospitalet. 
Allan  Crandy,  38  år,  forretningsmand 
fra  Las  Vegas  og  ikke-medlem,  blev 
dræbt. 

Tornadoen  bevægede  sig  efter  at 
have  ramt  Salt  Lake  Citys  centrum 
mod  nordøst  og  efterlod  37  hjem  ube- 
boelige og  dusinvis  flere  skadet. 

Tornadoer  er  sjældne  i  Utah.  Denne 
storm,  af  styrken  F2  på  en  skala  fra  FO 
til  F5,  var  den  mest  ødelæggende  i 
Utahs  historie. 

Artiklen  er  tilpasset  fra 
Church  News,  14.  august  1999. 


En  tornado  bevægede  sig  ødelæggende  gennem  Salt  Lake  Citys 
centrum  den  11.  august  og  jævnede  et  udstillingstelt  lige  vest  for 
Tempelpladsen  med  jorden. 


Tornadoen  efterlod  en  forvredet  kran  på  byggepladsen  for  Kirkens  nye 
mødesal. 

Nyt  om  templerne 


Første  spadestik 

Første  spadestik  er  blevet  taget  til 
endnu  to  templer.  Den  3.  juli  ledte  æld- 
ste Rex  D.  Pinegar  fra  De  Halvfjerds, 
som  er  præsident  for  det  sydvestlige 
område  i  Nordamerika,  ceremonien 
med  det  første  spadestik  for  templet  i 


Roy  H.  og  Lila  King 


Oklahoma  City  i  staten  Oklahoma.  Den 
24.  juli  tog  ældste  Pinegar  sammen 
med  de  lokale  kirkeledere  det  førte 
spadestik  til  templet  i  Reno  i  staten 
Nevada. 

I  Spokane  i  staten  Washington 
besøgte  over  11 000  mennesker  det  nye 
tempel  i  Spokane  i  staten  Washington 
i  den  første  weekend  med  åbent  hus 
den  6.-7.  august.  Det  nye  tempel  lig- 
ger i  forbindelse  med  stavscentret 
for  Spokanes  østlige  stav  i  staten 
Washington. 

Ny  tempelpræsident  kaldet 

Roy  H.  King  jun.,  71  år,  fra 
Brigthon  5.  Ward  i  Salt  Lake  Brighton 
Stav,  er  blevet  kaldet  som  præsi- 
dent for  templet  i  Mexico  City  D.  R  i 
Mexico,  hvor  han  efterfølger  præsi- 
dent Ted  E.  Brewerton.  Præsident 
King's  hustru,  LUa  Darlene  Olson  King, 
vil  tjene  som  tempelpræsidentinde. 


Præsident  King,  som  i  øjeblikket 
er  leder  for  logistikken  på  missions- 
marken  i  Missionærafdelingen  og 
biskop  i  SDH  fængselstjeneste  i  Utahs 
statsfængsel,  er  tidligere  præsident 
for  Mexico  Monterrey  Missionen, 
rådgiver  for  missionspræsidenten, 
stavsmissionspræsident,  højrådsmed- 
lem og  biskop.  Han  har  en  bachelor- 
grad fra  Brigham  Young  University. 
Han  er  født  i  Twin  Falls  i  staten  Idaho 
som  søn  af  Roy  H.  King  og  Sarah 
Uarda  Black  King. 

Søster  King,  som  i  øjeblikket  tjener 
som  korleder  for  SDH  fængselstjene- 
ste i  statsfængslet,  er  tidligere  lærer 
og  præsidentinde  i  Hjælpeforeningen 
og  har  tjent  sammen  med  sin  mand, 
mens  han  var  missionspræsident.  Hxm 
er  blevet  uddannet  på  BYU  og  er  født 
i  Boise  i  staten  Idaho  som  datter  af 
Julius  Olson  og  Ellen  Salena  Luthy 
Olson. 


Ældste  Banks  kaldet 
til  De  Halvfjerds'  Præsidium 


Det  Første  Præsidentskab  har 
bekendtgjort  en  ændring  i  De  Halv- 
fjerds' Præsidium.  Ældste  Ben  B. 
Banks,  som  har  tjent  som  generalau- 
toritet i  10  år,  er  blevet  kaldet  til  at  tjene 
i  De  Halvfjerds'  Præsidium.  Ældste  Joe 
J.  Christensen,  som  har  tjent  i  denne 
kapacitet  siden  1993  er  samtidig  ble- 
vet afløst. 

Ældste  Banks  blev  kaldet  til  de 
Halvfjerds'  Andet  Kvorum  i  1989  og 
til  De  Halvfjerds'  Første  Kvorum  i  1992. 


Han  har  tidligere  tjent  som  præsident 
for  missionen  i  Edinburgh  i  Skotland, 
som  stavspræsident  og  som  biskop  for 
tre  forskellige  ward.  Sammen  med  sin 
hustru,  Susan  Kearnes  Banks,  har  de 
8  børn. 

De  øvrige  medlemmer  af  De 
Halvfjerds'  Andet  Kvorum  er  æld- 
sterne  L.  Aldin  Porter,  Harold  G. 
Hillam,  Earl  C.  Tingey,  D.  Todd 
Christoff erson,  Marlin  K.  Jensen  samt 
David  E.  Sørensen. 

Præsident  Hinckley  indvier 
det  nye  tempel  i  Guayaquil,  Ecuador 


Præsident  Gordon  B.  Hinckley  ind- 
viede for  nyligt  Kirkens  58.  fungeren- 
de tempel  i  Guayaquil  i  Ecuador  og 
talte  ved  en  regionalkonference  her 
Han  blev  ledsaget  af  præsident  James 
E.  Faust,  andenrådgiver  i  Det  Første 
Præsidentskab;  ældste  Russell  M. 
Nelson  fra  De  Tolv  Apostles  Kvorum; 
ældste  Francisco  J.  Vinas  fra  De  Halv- 
fjerds, som  er  områdepræsident  for  det 
nordlige  område  i  Sydamerika  samt 
ældste  Walter  F.  Gonzålez,  der  som 
halvfjerdser  områdeautoritet  tjener 
som  andenrådgiver  i  områdepræsi- 
dentskabet for  det  nordlige  område  i 
Sydamerika. 

Ca.  108  000  mennesker  besøgte  tem- 
plet tmder  det  åbent-hus-arrangement, 
som  blev  afholdt  d.  23.  juni  til  den  5. 
juli.  Og  ca  11  700  medlemmer  over- 
værede de  8  indvielsesmøder,  der  blev 
afholdt  den  1.  og  2.  august.  »Jeg  for- 
nemmer en  stor  taknemlighed  for  dette 
nye  tempel«,  bemærkede  præsident 
Hinckley  »De  hellige  har  ventet  meget, 
meget  længe.«  Han  fortsatte:  «Dethar 


Det  nye  temple  i  Guayaquil  i  Ecuador  har  fire  ordinanceværelser  og  tre  beseglingsværelser. 


været  meget  interessant  at  se  fader 
Lehis  efterkommere  blandt  de  med- 
lemmer, som  havde  forsamlet  sig  i  tem- 
plet. Der  var  så  mange  af  disse  men- 
nesker, som  har  Lehis  blod  i  deres  årer, 
og  det  er  spændende  at  se  deres  ene- 
stående reaktion  og  store  interesse. 
Dette  er  deres  storslåede  forløsnings- 


Det  celstiale  værelse  i  templet  i  Guayaquil  Ecuador  befinder  sig  midt  i  templet,  der  er  på 
4180  kvadratmeter 


dag,  og  det  er  tydeligt,  at  de  er  hen- 
givne, trofaste  og  dygtige  mennesker« 

Præsident  Faust  sagde  efter  indvi- 
elsen: »Vi  indvier  eller  bygger  nu  alle 
disse  smukke  og  storslåede  templer, 
hvilket  vil  blive  en  enestående  velsig- 
nelse. Vi  ser  det  i  medlemmernes  liv. 
Vi  ser  mennesker,  som  udviser  tro,  hen- 
givenhed, forpligtelse  og  som  er  erfar- 
ne, da  vi  overdrog  den  beseglende  magt 
til  disse  storslåede  brødre.  Vi  ser,  at  tro- 
ens sædekorn  er  sået  i  frugtbar  jord.« 

Ældste  Nelson  bemærkede,  at  Kir- 
ken siden  den  første  stav  blev  dannet 
i  Ecuador  i  1978  er  vokset  til  32  stave 
og  nærmer  sig  150  000  medlemmer  i 
en  nation  med  lidt  over  10  millioner 
indbyggere.  »Tilstedeværelsen  af  et 
tempel  og  forberedelsen  af  et  folk,  som 
er  værdigt  til  at  indtræde  i  templet  vil 
have  en  afgørende  forskel  for  dette 
land  og  nabolandene«,  sagde  ældste 
Nelson.  »Det  er  virkelig  et  afgørende 
vendepunkt  i  denne  nations  historie«. 

Templet  i  Guayaquil  i  Ecuador  er 
på  4 180  kvadratmeter  og  har  fire  ordi- 
nanceværelser og  tre  beseglings- 
værelser 

En  historisk  dag  i  Ecuador 


-  Drag  fordel  af  templets  velsignelser  ved  at  leve  værdigt,  sagde  præsident 
Gordon  B.  Hinckley  til  medlemmerne  ved  regionalkonferencen  i  Guayaquil, 
der  blev  afholdt  på  et  stort  fodboldstadium  den  31.  juli,  aftenen  før 
indvielsen  af  templet  i  Guayaquil  i  Ecuador. 


Næsten  22  000  medlemmer  var  for- 
samlet for  at  høre  præsident  Gordon 
B.  Hinckley  og  andre  kirkeledere. 
Præsident  James  E.  Faust,  anden- 
rådgiver i  Det  Første  Præsidentskab; 
ældste  Russell  M.  Nelson  fra  De  Tolv 
Apostles  Kvorum;  ældste  Francisco 
J.  Vinas,  præsident  for  det  nordlige 
område  i  Sydamerika  og  Walter  F. 
Gonzåles,  andenrådgiver  i  område- 
præsidentskabet for  det  nordlige 
område  i  Sydamerika  talte  ligeledes 
ved  denne  konference.  Brødrene  blev 
ledsaget  af  deres  hustruer. 

»Dette  er  en  historisk  dag/<  sagde 
præsident  Gordon  B.  Hinckley.  »Det 
er  en  dag,  som  de  sidste  dages  hellige 
skal  huske  mange  år  fremover,  da  et 
tempel  for  første  gang  i  hele  Ecuadors 
historie  blev  indviet  for  at  fremme  Her- 
rens evige  mål.  Vi  er  så  rigt  velsignet 
af  dette.  Jeg  vil  i  aften  forsøge  at  kalde 
på  alle  de  sidste  dages  hellige,  som  er 
forsamlet  her,  for  at  bede  jer  beslutte 
jer  dybt  i  jeres  sjæl,  at  1  vil  være  vær- 
dige til  at  drage  til  Herrens  hus  og  dér 
nyde  de  vidunderlige  velsignelser, 
som  kun  findes  her 

Brødre  og  søstre,  vi  vil  i  morgen 
indvie  dette  det  58.  fungerende  tem- 
pel i  denne  Kirke,  vi  har  i  tusindvis  af 
kirkebygninger  Og  vi  har  58  templer, 
og  et  af  disse  templer  er  her  i  Ecua- 
dor, hvor  det  vil  velsigne  de  hellige  i 
denne  storslåede  nation.  Velsignelser 
og  bønner  vil  blive  bedt,  som  ikke  kan 
gives  eller  bedes  under  nogen  andre 
omstændigheder  Der  vil  blive  indgået 
pagter,  som  ikke  kan  indgå  under 
nogen  andre  forhold.  Der  vil  blive 
modtaget  velsignelser,  som  ikke  kan 
modtages  under  nogen  andre  forhold. 


Jeg  ønsker,  at  hver  eneste  unge 
mand  og  unge  pige,  som  er  her  i  aften 
vil  beslutte  sig  i  sit  hjerte  til  at  forbed- 
re sig  og  forblive  værdige  til  at  drage 
til  Herrens  hus  og  stå  foran  ham  rene 
af  hjertet  og  værdige  til  at  modtage 
hans  store  velsignelser.« 

Præsident  Faust  kommenterede 
udviklingen  i  tempelbyggeriet  i  Syd- 
amerika. Da  templet  i  Sao  Paulo  i 
Brasilien  blev  planlagt,  »bad  vi  alle 
medlemmer  i  hele  Sydamerika  om 
at  bidrage,  og  nu  glæder  vi  os  over, 
at  mange  nationer  har  deres  eget 
tempel.«  Han  sagde,  at  da  han  så  tem- 
plet i  Guayaquil  blev  han  »overvæl- 
det over  dets  majestætiske  udseende.« 

Præsident  Faust  forklarede:  »Denne 
bygning  vil  blive  aktiveret  i  morgen 
med  præsident  Hinckleys  nøgler  og 


m5mdighed,  og  med  de  nøgler,  som  vil 
blive  overdraget  til  tempelpræsident 
H.  Lynn  Shawcroft,  vil  de  velsignelser, 
som  I  modtager  i  dette  tempel,  være 
lige  så  virkningsfulde  og  bindende, 
som  de  er  i  templet  i  Salt  Lake  City.« 

Han  opmuntrede  medlemmerne  til 
at  forberede  sig  og  være  værdige  samt 
endegyldigt  ændre  deres  liv.  »Vor  him- 
melske Fader  vil  løfte  os  op  og  ud  af 
vores  sorger  og  lidelser,«  sagde  præsi- 
dent Faust.  »Han  lytter  til  vores  bøn- 
ner og  han  vil  udstrække  sin  kærlighed 
til  hver  eneste  af  os,  når  vi  søger  at 
omvende  os  fra  vores  overtrædelser« 

Ældste  Nelson  udtrykte  sin 
taknemlighed  til  medlemmerne  »for 
jeres  store  tro,  hengivenhed,  tiende  og 
offerydelser,  for  jeres  børn,  som  tjener 
som  missionærer,  for  jeres  tjeneste  i 
Kirken  og  for  jeres  godhed.  Mit  tema 
er  meget  enkelt:  Hold  befalingerne.« 

Artiklen  er  venligst  stillet  til  rådighed 
a/Church  News,  den  7.  august  1999 


Over  22  000  medlemmer  samledes  den  31.  juli  for  at  overvære  regionalkonferencen  i  Guayaquil. 

Tempelkalender  2000 


Dato 


Januar 


03-08 

10-15 
17-22 
24-30 


Uge  Stav /Mission 


Templet  i  Stockholm 

Dato         Uge  Stav /Mission 


1  Stockholm /Stockholm  Syd /Svenske  03-08 
Mission  10  - 15 

2  Gøteborg /Malmø 

3  Lukket  17-22 

4  Lukket  24-30 


27  Oslo 

28  Finske  Mission,  Svenske  Mission, 
Estland 

29  Helsinki 

30  Rusland 


Februar 


Jan  31, 
feb  02  -  06 
07-12 
14-19 
21-26 
28  -  29, 

mar  01-04  9    Oslo/Norske  Mission 


5  Helsinki /Estland 

6  Rusland 

7  København /Århus 

8  Tampere,  Finske  Mission 


August 


JuH  31, 

aug  01  -  05  31  København 

07  -  12  32  Gøteborg/Malmø 

14  -  19  33  Århus 

21-26  34  Rusland 

28  -  31, 

sep  01  -  02  35  Svenske  Mission/ Finske  Mission 


Marts 


06-11 
13-18 
20-25 
27-31 


10  Gøteborg,  Stockholm 

1 1  Stockholm  /  Stockholm  Syd 

12  Rusland 

13  Gøteborg/ Malmø 


September 


04-09 
11-16 
18-23 
25-30 


36  Helsinki /Estland 

37  Stockholm  /  Stockholm  Syd 

38  Rusland 

39  Tampere /Finske  Mission 


April 


03-08 
10-15 
17-22 
24-29 


14  Helsinki/Estland 

15  København/Århus 

1 6  Tampere  /  Finske  Mission 

17  Rusland 


Maj 

01-06 

18 

Rusland 

08-13 

19 

Oslo /Norske  Mission 

15-20 

20 

Rusland 

22-27 

21 

Stockholm/ Stockholm  Syd /Svenske 

Mission 

29  -  31, 

jun  01  -  03 

22 

København,  Århus 

Juni     ^             '?i'r:  '' 

05-10 

23 

Tampere 

12-19 

24 

Norske  Mission 

19-24 

25 

Lukket 

26-30 

26 

Lukket 

Oktober 


02-07 
09-14 
16-21 
23-28 
30  -  31, 
nov  1-4 


40  Oslo /Norske  Mission 

41  Malmø /Svenske  Mission 

42  København /Århus 

43  Rusland 

44  Helsinki /Estland 


November 


06  -  11  45  Gøteborg/Malmø 

13  -  18  46  Rusland 

20  -  25  47  Tampere /Finske  Mission 

27-30, 

decOl-02  48  Oslo /Norske  Mission 


December 


04-09 
11-16 
18-23 

25-30 


49  Stockholm/ Stockholm  Syd 

50  Rusland 

51  Alle  medlemmer  »Gaven  til  Kristus« 
Rusland 

52  Enlige  Voksne 

